Phil Foden

**Philip Walter Foden** (født 2000) er en engelsk fotballspiller som spiller for . 

## Manchester City
### Sesongen 2017/18
I juli 2017 ble Phil Foden inkludert i Manchester Citys tropp før klubbens pre-season tour i USA. Han imponerte stort i et 0&ndash;2 tap for Manchester United og var også på banen fra start i en 4&ndash;1-seier over . Etter å ha sittet på benken i mange kamper i starten av 2017/18-sesongen, debuterte Foden for Manchester City den 21. november 2017 i en Champions League-kamp mot  da han kom inn i det 75. minutt for Yaya Touré. Han ble dermed den fjerde yngste engelske spilleren i Champions League med sine 17 år og 177 dager. Bare 15 dager senere ble Foden den yngste engelske spilleren som spilte fra start i en Champions League-kamp. Han var 17 år og 192 dager gammel da Manchester City spilte mot . Rekorden ble tidligere holdt av Josh McEachran. Foden ble samtidig den første spilleren født i år 2000 som spilte fra start i Champions League.

Foden debuterte i Premier League som innbytter i en 4&ndash;1-seier mot  den 16. desember 2017. Han spilte også i Ligacup-finalen i 2018, da han ble byttet inn for Sergio Agüero i det 83. minutt og hjalp City med å sikre en 3&ndash;0-seier over  på Wembley Stadium. Den påfølgende måneden tok han Kieran Richardsons rekord som den yngste engelske spilleren som spilte fra start i en kamp i utslagsrunden i Champions League - i en alder av 17 år og 283 dager, i s 4&ndash;0-seier over .

Den 13. mai ble han tidenes yngste spiller med vinnermedalje i Premier League. Guinness World Records anerkjente ham for denne bragden i 2020-utgaven av Guinness rekordbok.

### Sesongen 2018/19
Foden var i Citys startoppstilling i Community Shield-kampen den 5. august 2018, og spilte 75 minutter. Han hadde først en målgivende pasning til Agüeros første mål 2&ndash;0-seieren over  på Wembley før han selv fikk en scoring. Dette var Fodens tredje mål for City. Den 25. september 2018 hadde han en ny målgivende pasning da Riyad Mahrez scoret i 3&ndash;0-kampen mot . Senere i kampen scoret Foden sitt første mål på seniornivå. Fodens første mål på Etihad kom i Citys 7&ndash;0-seier mot  den 6. januar 2019. Den 12. mars 2019 scoret Foden sitt første Champions League-mål - i returkampen av 16-delsfinalen mot , da City vant 7&ndash;0 (10&ndash;2 sammenlagt). Han ble med det Manchester Citys yngste målscorer noensinne i Champions League og den yngste engelske spilleren som scoret i utslagsspillet, i en alder av 18 år og 288 dager. Den påfølgende måneden startet han sin første kamp i ligaen for klubben i en 2&ndash;0-seier over , og ble den yngste engelske spilleren som gjorde det siden Daniel Sturridge i 2008. Etter kampen uttalte City-manager Pep Guardiola til pressen at han forventet at Foden ville være en viktig Manchester City-spiller «i det neste tiåret».

Foden scoret sitt første Premier League-mål 20. april 2019, i en 1&ndash;0-seier over Tottenham. Han ble den tredje yngste spilleren som scoret for klubben i Premier League, etter Micah Richards og Daniel Sturridge.

### Sesongen 2019/20
Foden startet sesongen med seier i Community Shield-kampen mot Liverpool på Wembley 4. august. Han scoret i straffesparkkonkurransen som avgjorde kampen. Seks dager senere spilte han sesongens første Premier League-kamp som innbytter da Manchester City slo  5&ndash;0 på London Stadium. Den 1. oktober scoret Foden sitt første mål i sesongens Champions League, i en 2&ndash;0-seier over . Med seks «store sjanser» skapt i gruppespillet var det bare Lionel Messi med sju som var foran Foden.
Foden startet sin første Premier League-kamp for sesongen 15. desember, og hadde målgivende pasning i 3&ndash;0-seieren overt Arsenal på Emirates. 1. mars var Foden i startoppstillingen i igacupfinalekampen mot  og kunne heve sin åttende pokal i karrieren da City vant 2&ndash;1. Han ble kåret til kampens beste spiller og ble dermed tidenes yngste mottaker av «Alan Hardaker Trophy». 

17. juni 2020 kom Premier League-fotballen tilbake etter at COVID-19-pandemien hadde satt sesongen på vent i mange måneder. Foden var på scoringslisten da City sendte tre baller forbi Arsenalkeeperen på Etihad. I den påfølgende kampen scoret Foden igjen og fikk dermed scoring i to påfølgende ligakamper for første gang da Manchester City vant 5&ndash;0 over . Den 2. juli ønsket Manchester City sesongens ligamestere  velkommen til Etihad. Foden hadde både mål og målgivende pasning da City vant 4&ndash;0. Premier League-sesongen 2019/20 ble avsluttet 26. juli, med Foden i startoppstillingen i en 5&ndash;0-seier over . Manchester City avsluttet sesongen på andreplass. Sesongavslutningen ble markert med at Fodens idol David Silva forlot klubben etter 10 år. I 2017 hadde Foden uttalt at «treningene har høyere tempo og det har vært flott å spille med Silva. Han er idolet mitt, egentlig. Jeg prøver å se hva han gjør og lære av ham og prøve å gjøre de samme tingene.» Foden ble den gang ansett som en spiller som kunne ta over etter Silva, og Pep Guardiola uttalte at «Manchester City stoler på at Phil Foden vil erstatte ham». 

Foden startet sin andre Champions League-kamp i utslagsrunden den 7. august, mot , og hjalp City med å vinne 2&ndash;1 (4&ndash;2 sammenlagt) og gå videre til kvartfinalen, hvor Manchester City ble slått ut. Foden avsluttet sesongen med 38 spilte kamper, 8 mål og 9 målgivende pasninger.

### Sesongen 2020/21
Foden scoret sitt første mål for sesongen mot  i Premier League-sesongens første runde, i 3&ndash;1-seieren 21. september. Han scoret sitt andre ligamål for sesongen mot West Ham i 1&ndash;1-kampen på London Stadium 24. oktober. Han utlignet seks minutter etter å ha erstattet Sergio Aguero, etter et innlegg fra lagkamerat João Cancelo.

Foden scoret sitt første Champions League-mål for sesongen mot  den 25. november. Med denne seieren i Champions League sikret City en plass i 16-delsfinalen for åttende sesong på rad. 7. februar scoret Foden anda et mål og ga en målgivende pasning i en 4&ndash;1-seier borte mot Liverpool - Citys første seier på Anfield siden 2003. Foden scoret nok en gang i Merseyside, da Manchester City senere vant 3&ndash1 borte mot  på Goodison Park og utvidet ledelsen i Premier League. Samtidig sto laget med 17 seire på rad i alle konkurranser.

Den 21. april mottok Foden prisen for banens beste spiller og scoret mot Aston Villa på Villa Park da Manchester City vant 2&ndash1. Dette var Fodens 14. mål for sesongen og hans 7. i Premier League. Fire dager senere vant Foden det niende troféet med Manchester City da de slo Tottenham 1&ndash;0 i Ligacupfinalen. Foden spilte hele kampen. Foden skrev nok en gang historie med City, da de nådde Champions League-finalen for første gang etter å ha slått  4&ndash;1 sammenlagt. Foden hadde for øvrig en målgivende pasning til Riyad Mahrez i returkampen. Den 12. mai sikret Foden og Manchester City sin tredje Premier League-tittel på fire år da Manchester United tapte 2&ndash;1 for . Foden spilte fra start i den første Champions League-finalen i klubbens historie, men City tapte kampen 0&ndash;1 – Fodens første finaletap i hans seniorkarriere. Han ble en del av sesongens Champions League-lag og vant «Premier League Young Player of the Season» og «PFA Young Player of the Year», i tillegg til at han ble nominert til «PFA Player of the Year».

## Landslaget
Den 25. august 2020 tok landslagstrener Gareth Southgate Foden ut i den  landslagstroppen for første gang og han fikk sin debut mot  5. september 2020.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Meritter
;Individuelt
* PFA Young Player of the Year (2): 2020/2021, 2021/2022

## Referanser


## Eksterne lenker
*